ফেসবুকের তরফে জানানো হয়েছে, মোট ২ কোটি ৯০ লক্ষ ক্ষতিগ্রস্তের মধ্যে ১ কোটি ৪০ লক্ষের জন্মতারিখ, শিক্ষাগত যোগ্যতার শুরু থেকে শেষ, তাঁদের ধর্ম, জাতপাত কী, এই সব তথ্য চুরি করা হয়েছে। তাঁদের সবক’টি কর্মক্ষেত্রের হালহদিশ, তাঁরা যে যন্ত্রের (কম্পিউটার, ল্যাপটপ, মোবাইল) মাধ্যমে ফেসবুকে অ্যাকসেস করেন, তার খুঁটিনাটি, তাঁরা কোন কোন পেজ খোলেন, হালে কোন কোন পেজে অ্যাকসেস করেছেন, সেই সব তথ্যও চুরি হয়ে গিয়েছে।